ኢትዮጵያና ጊኒ ግንኙነታቸውን ወደ ላቀ ደረጃ ለማሸጋገር እንደሚሰሩ ገለጹ
ኢትዮጵያና ጊኒ ስትራቴጂካዊ ግንኙነታቸውን ወደ ቀጣዩ ደረጃ ለማሳደግ የተለያዩ ስራዎችን እንደሚከናወኑ ፕሬዝደንት ሣህለወርቅ ዘውዴ ገለጹ፡፡ፕሬዝዳንቷ በኢትዮጵያ የሶስት ቀናት ይፋዊ ጉብኝት በማድረግ ላይ የሚገኙትን የጊኒ ፕሬዝዳንት ፕሮፌሰር አልፋ ኮንዴን ተቀብለው አነጋግረዋል፡፡ከውይይቱ በኋላም መሪዎቹ ለጋዜጠኞች በሰጡት መግለጫ በውይይታቸው የግንኙነቱን ደረጃ ለማሳደግ የሚያስችሉ እርምጃዎችን ላይ ትኩረት ማድረጋቸውን አመልክተዋል፡፡ፕሬዝዳንት አልፋ ኮንዴ የኢትዮጵያ የረጅም ጊዜ ወዳጅ ናቸው ያሉት ፕሬዝዳንት ሣህለወርቅ ዘውዴ በዚህም የተነሳ በሃገራችን የሚያደርጉት ይፋዊ ጉብኝት ትልቅ ትርጉም ያለው ነው ብለዋል፡፡ (ምንጭ፡-የፕሬዝዳንት ጽ/ቤት)